Diari Oficial de la Generalitat Valenciana


Sumari del DOGV 7503, del 13-04-2015 (2015/3078)

RESOLUCIÓ de 10 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 001/15-EAE Massamagrell, 004/15-EAE Torrevieja, 005/15-EAE Torrevieja i 006/15-EAE Benifairó de la Valldigna.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3078


Data del document
:   10-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Torrevieja
    * Massamagrell
    * Benifairó de la Valldigna
    * impacte ambiental

RESOLUCIÓ de 10 de març de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 001/15-EAE Massamagrell, 004/15-EAE Torrevieja, 005/15-EAE Torrevieja i 006/15-EAE Benifairó de la Valldigna. [2015/3078]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 001/15-EAE Massamagrell, 004/15-EAE Torrevieja, 005/15-EAE Torrevieja i 006/15-EAE Benifairó de la Valldigna.  
  
  
«Informe ambiental i territorial estratègic  
  
Expedient: 01/9693-MUJ.  
Títol: Estudi de Detall per a l'àmbit de la parcel·la dotacional privada SP-7.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Massamagrell (València).  
La comissió ambiental va adoptar un acord sobre la necessitat de sotmetre a avaluació ambiental estratègica l'Estudi de detall per a l'àmbit de la parcel·la dotacional privada SP-7 a Massamagrell, en sessió celebrada el 27 de febrer de 2015.  
A) Antecedents  
En data 9 de gener de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de l'Estudi de detall per a l'àmbit de la parcel·la dotacional privada SP-7, del municipi de Massamagrell, acompanyada de l'esborrany de l- estudi de detall.  
La documentació aportada és vàlida d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format paper.  
B) Planejament vigent  
El planejament municipal vigent és el Pla General de Massamagrell, aprovat definitivament el 30 d'octubre de 1991 (publicat en el BOP del 13.12.1991). D'acord amb el PG de Massamagrell ha de realitzar-se un estudi de detall per a les parcel·les que constituïxen un SP-7.  
  
C) Determinacions normatives d'aplicació a la parcel·la afectada per l'estudi de detall  
La parcel·la 1, on es proposa l'edificació d'un nou local de temple, objecte de l'estudi de detall queda ubicada en el carrer Bonaire, cantó amb el carrer Moreres, es correspon amb les parcel·les cadastrals 8247114YJ2884N i 8247101YJ2884N. La parcel·la limita (adjacent) amb la parcel·la 2, de referència cadastral 8247113YJ2884N, que dóna a la Plaça de la Inmaculada, en la qual actualment ja hi ha el temple per a la Parròquia Mare de Déu del Roser, junt amb altres locals reduïts annexos per a Càritas, catequesi, etc. Ambdós parcel·les estan qualificades com a SP-7 en el pla general.  
La normativa urbanística del Pla General de Massamagrel d'aplicació queda arreplegada en els articles següents: article 78 en relació amb l'edificació residencial, unifamiliar o plurifamiliar que indica:  
  
- Les alineacions són les definides en el pla d'alineacions i rasants.  
  
- L'edificació no podrà recular-se de l'alineació exterior (art. 78.2).  
  
- Les condicions de volum i forma s'arrepleguen en l'art. 78.4.  
- L'altura màxima de cornisa, per a tres plantes, serà de 10,2 m.  
L'estudi de detall: objecte i justificació  
L'objecte de l'estudi de detall presentat és realitzar l'ordenació de volums en l'interior de la parcel·la 1 amb destinació a nou temple (església)i dependències annexes (locals parroquials, una o dos vivendes per a sacerdots) mantenint l'edificació existent en la parcel·la 2 (actual temple de la Parròquia Mare de Déu del Roser i dependències annexes), si bé es procedirà a reparar els punts necessaris per a la seua correcta habitabilitat.  
Tal com s'arreplega en la proposta: «L'objectiu és obtindre un conjunt de construcció senzilla on es mantinguen els edificis existents que encara que la seua història siga recent, poden considerar-se element històric i de referència en el barri, i d'un valor sentimental important per a un bon nombre de persones de la població.»  
En l'estudi de detall es proposa:  
- Edificabilitat. En la proposta de l'estudi de detall es realitza la comparativa entre les edificabilitats permeses per l'actual pla general i les que es proposen en les parcel·les 1 i 2 afectades per esta actuació:  
  
  
 PG Massamagrell Proposta Estudi de Detall  
 Superfície total en planta (m²) Nombre màxim plantes Superfície edificable (m²) Superfície edificable proposta (m²)  
Parcel·la 1 735 3 2.205 647  
Parcel·la 2 458 3 1.374 198 (es manté l'actual superfície construïda)  
  
  
- Edificació en la parcel·la 2 (temple existent): se'n manté el volum, alineacions i altures. Es repararà en tots els punts necessaris per a la seua habitalitat correcta.   
L'edificació nova en la parcel·la 1 tindrà l'ús establit pel SP-7 del pla general.   
- Paràmetres d'emplaçament:   
L'alineació de façana en la parcel·la 2 serà la prevista en el PG en l'enllaç amb l'edifici del carrer Bonaire, com a mínim en una longitud de 13,87 m en la resta de la façana podrà recular-se l'edificació un mínim d'1,50 m.   
L'ocupació màxima de la parcel·la serà l'establida en el pla d'alineacions i rasants de l'estudi de detall.  
- Condicions de volum i forma de l'edifici: l'altura de cornisa màxima de l'edificació serà de 10,2 m i es pot disposar en l'interior d'una, dos o tres plantes. Podrà elevar-se un element tipus campanar o espadanya amb una superfície d'ocupació màxima de planta de 16 m² i a partir de l'altura 10,20 m serà sense ús, ornamental i únicament per a campanes, i una altura màxima de 16 metres.  
  
- Tolerància d'altures:  
S'admetran cobertes inclinades, amb la limitació establida en l'article 50 apartat 1r. El carener no podrà situar-se a més de 4,50 m sobre l'altura de cornisa de l'edifici. Els vessants es realitzaran en plans de pendent únic.  
Les caixes d'escala, casetes d'ascensors, depòsits i altres instal·lacions hauran de situar-se almenys a 4 metres del pla de façana coincident amb l'alineació exterior. Als elements ornamentals i d'acabament compositiu de façanes permesos per l'article 49, apartats 2 i 3, no se'ls exigix el retir des dels plans de façana.  
Es permet la construcció de soterranis i semisoterranis amb les determinacions que s'establixen en les ordenances generals.  
- Planta baixa:  
La cara inferior del forjat de sostre de la planta baixa no pot situar-se en cap cas a menys de 3,7 metres sobre la cota de referència. I a un màxim determinat per l'altura màxima de cornisa (10,20 metres).  
  
E) Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'Estudi de detall proposat, no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
F) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les administracions públiques afectades següents.  
  
  
Administració pública consultada Consulta Informe  
1 SDG d'Ordenació, Planificació i ATE - Paisatge 23.01.15 13.02.15  
2 Servici Territorial d'Urbanisme València 23.01.15 26.02.15  
  
  
G) Valoració dels possibles efectes sobre el medi ambient  
D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades les que es referixen els articles 48.d i 51.1 de la LOTUP.  
  
El Servici Territorial d'Urbanisme de València emet un informe, en data 26 de febrer de 2015, on manifesta que, des de la visió de les competències urbanístiques d'eixe servici, l'Estudi de detall ara proposat no pareix que haja de tindre efecte significatiu sobre el medi ambient.  
  
Per part de la Subdirecció General d'Ordenació, Planificació i ATE, en l'informe del Servici d'Infraestructura Verda i Paisatge, rebut en data 13 de febrer de 2015, s'indica que, tenint en consideració l'objecte i abast de l'estudi proposat, atés que es mantenen els usos permesos pel Pla General i l'edificació existent, i vistes les alineacions i les condicions de volum i forma establides, és de preveure que la incidència en el paisatge de l'actuació siga lleu o insignificant. No obstant això, si totes les determinacions de l'estudi de detall afecten l'ordenació detallada, l'informe relatiu a la seua integració paisatgística i al compliment del que establix l'article 41.4 de la LOTUP correspondrà a l'òrgan municipal corresponent.  
  
H) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
I) Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'Estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural, i havent tingut en compte les consultes realitzades, es pot concloure que l'Estudi de detall no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'Estudi de Detall per a l'àmbit de la Parcel·la Dotacional Privada SP-7, del municipi de Massamagrell, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de l'Estudi de detall d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de l'Estudi de Detall en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot el que s'ha exposat, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat l'Estudi de detall per a l'àmbit de la Parcel·la Dotacional Privada SP-7 a Massamagrell, per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i perquè tinga els efectes oportuns.  
El que es certifica amb anterioritat a l'aprovació de l'acta corresponent i a reserva dels termes precisos que se'n deriven, tal com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
  
Expedient: 004/2250-VFE.  
Objecte: Estudi de Detall de l'illa composta per les Parcel·les 13 i 15 del Pla Parcial del Sector S-25 del PGOU de Torrevieja.  
Promotor: Ajuntament de Torrevieja.  
Autoritat substantiva: Comissió Territorial d'Urbanisme d'Alacant i Ajuntament.  
Localització: Torrevieja (Alacant).  
La comissió ambiental va adoptar un acord sobre la necessitat de sotmetre a avaluació ambiental estratègica l'Estudi de detall de l'illa composta per les Parcel·les 13 i 15 del Pla Parcial del Sector S-25 del PGOU de Torrevieja, en sessió celebrada el 27 de febrer de 2015.  
En data 13 de gener de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de l'estudi de detall de l'illa composta per les Parcel·les 13 i 15 del Pla Parcial del Sector S-25 del PGOU de Torrevieja, acompanyada d'esborrany del dit pla.  
Documentació presentada  
La sol·licitud d'inici, remesa pel Servici d'Urbanisme de la Direcció Territorial d'Alacant de la Conselleria d'Infraestructures, Territori i Medi Ambient, s'acompanya d'esborrany de l'estudi de detall i del document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). Així mateix s'acompanya un Estudi d'Integració Paisatgística.  
La documentació es presenta en format paper i en CD.  
Planejament vigent  
La revisió del PGOU de Torrevieja va ser aprovat definitivament per la Comissió Territorial d'Urbanisme en sessió del 22 de desembre de 1986 i publicat el 16 de gener de 1987, en què el Sector S-25 es definia com a sòl urbanitzable.  
Amb posterioritat, el 12 de juny de 2000, la Comissió Territorial d'Urbanisme d'Alacant, aprova el Text refós del PGOU de Torrevieja, en el qual el S-25 continua sent un sòl urbanitzable. La modificació i el Text Refós del Pla Parcial del Sector 25 van ser aprovats per acord del ple municipal de l'Ajuntament de Torrevieja de data 30 de març de 2007.   
L'objectiu de la planificació és poder complir les previsions del Pla Parcial del Sector S 25-del PGOU de Torrevieja. Este pla qualifica l'illa formada per les parcel·les 13 i 15 com a residencials, però perquè l'edificació es puga materialitzar posa la condició continguda en l'article 2.6 del Text refós del pla parcial modificat Sector S-25, que diu textualment:  
«2.6. Delimitació de les àrees que poden ser objecte d'ordenació per mitjà d'estudi de detall.  
Donada la superfície de la majoria de les illes projectades, abans d'edificar-hi, s'haurà d'aportar un estudi de detall de les illes que superen els 10.000 m². En la redacció dels dits estudis de detall caldrà ajustar-se al que preveuen els articles 100 i 101 del Reglament de Planejament de la Comunitat Valenciana. També en el cas que en una mateixa illa hagen de realitzar-se distintes tipologies edificatòries de les previstes en este pla parcial, haurà de redactar-se amb caràcter previ un estudi de detall per a estructurar la ubicació de les distintes tipologies edificatòries sobre l'illa. No serà necessària la redacció d'estudis de detall en l'illa el projecte d'edificació de la qual, per al qual se sol·licita llicència d'obres, tinga per objecte la totalitat de la superfície i de l'edificabilitat.»  
  
De la mateixa manera les Normes Urbanístiques del Pla General d'Ordenació Urbana (PGOU) de Torrevieja, en el seu títol VII: Normes d'Edificació, article 55.3.3, referent a les condicions de composició, establixen l'obligatorietat de realitzar el corresponent estudi de detall per a aquelles illes que no es troben consolidades segons la regla de les dos terceres parts, abans de començar a edificar-hi.  
  
Així mateix, determina que l'estudi de detall se sotmetrà al coneixement i aprovació per part de l'Ajuntament de Torrevieja, prèviament a la concessió de qualsevol llicència.  
Així doncs és necessari per a poder materialitzar el dret a l'edificació contingut en el pla parcial que es redacte un projecte unitari en les dos parcel·les i se sol·licite la llicència en un sol acte, o que s'aprove un estudi de detall que ordene de forma global els volums a edificar en l'illa.  
Atés que les parcel·les pertanyen a propietaris distints i que el propietari de la parcel·la 15 no està interessat en este moment en l'edificació, es planteja la redacció d'un estudi de detall que faça possible materialitzar l'edificació que el pla reconeix.  
Objecte i justificació  
La mercantil Cagida, Gestión Inmobiliaria, SL, amb domicili fiscal en c/ Ramón Gallud, núm. 72, de Torrevieja, i amb CIF núm. B'16.903.033. Representant legal María Teresa Fructuoso Baeza, amb DNI 40328798R és propietària de la parcel·la 13 que, juntament amb la parcel·la 15, conformen una illa completa en el Pla Parcial del Sector 25 del PGOU de Torrevieja.  
La propietària té intenció de desenrotllar un projecte de vivendes en la parcel·la 13, per a la qual cosa segons l'article 55.3.3 del PGOU de Torrevieja i l'article 2.6 de les Ordenances del Pla Parcial S-25 es fa necessària l'aprovació prèvia d'un estudi de detall que ordene l'illa globalment abans de l'inici de les obres d'edificació.  
  
L'àmbit del pla és l'illa composta per les parcel·les identificades amb els ordinals 13 i 15 en la Modificació del Pla Parcial del Sector 25 del PGOU de Torrevieja, aprovada el 30 de març de 2007, els límits de l'illa són:  
- Nord-oest: zona verda.  
- Sud-est: carrer Víctimas del Terrorismo.  
- Nord-est: prolongació del carrer Ginés Saura i una semirotonda.  
- Este: sòl no urbanitzable d'especial protecció.  
La dita poma del Pla Parcial del Sector 25, es compon de dos parcel·les la 13 i la 15, la identificació cadastral de les parcel·les és:  
Parcel·la 13:  
Propietari cadastral: Cagida Gestión Inmobiliaria, SL.  
Referència cadastral: 4270500MU4002T3256FO.  
Domicili: c/ Ramón Gallud, 72, baix, Torrevieja.  
Parcel·la 15:  
Propietari cadastral: no es coneix en el moment de la redacció d'este document.  
Referència cadastral: 2425376SB4011M2946WZ.  
La superfície afectada pel pla és de 12.598 m² de sòl. L'illa és de forma sensiblement rectangular amb un lleuger pendent uniforme en l'avinguda Asociación Víctimas del Terrorismo d'un 3 % aproximadament.  
L'illa està constituïda per dos parcel·les, les identificades amb els números 13 i 15, ambdós són de qualificació residencial. Però les magnituds o paràmetres urbanístics de cada una d'elles són distints en funció de la modificació realitzada en el Pla Parcial del Sector 25 abans referida i en el text refós del dit pla parcial.  
  
Així doncs les magnituds urbanístiques de cada parcel·la són:  
Parcel·la 13:  
Tipus d'edificació: zona residencial.  
Superfície de la parcel·la: 5.877 m²s.  
Edificabilitat: 2.938 m²t.  
Ocupació màxima 40 %: 2.351 m²s.  
Vivendes: 42 vivendes.  
Índex d'edificabilitat: 0,500 m²t/m²s.  
Superfície mitjana parcel·la/vivenda: 139,93 m²s.  
Edificabilitat mitjana de cada vivenda: 69,95 m²t.  
Parcel·la 15:  
Tipus d'edificació: zona residencial.  
Superfície de la parcel·la: 6.721 m²s.  
Edificabilitat: 806 mt.  
Ocupació màxima 40 %: 2.688 m²s.  
Vivendes: 11 vivendes.  
Índex d'edificabilitat: 0,120 m²t/m²s.  
Superfície mitjana parcel·la/vivenda: 611,00 m²s.  
Edificabilitat mitjana de cada vivenda: 73,27 m²t.  
Anàlisi d'alternatives  
Alternativa 0. No realització del pla.  
L'alternativa zero consistix en no-desenrotllar el pla, en no créixer. Amb la dita alternativa zero, es proposaria un no-desenrotllament del pla; per tant, s'estaria incomplint les prescripcions que marca el PGOU i el pla parcial per a este sòl.  
A més, atés que el municipi de Torrevieja és un municipi que té encaminada la seua activitat econòmica cap al turisme i el sector servicis, és necessària la consolidació d'aquells sòls on estiguen previstes estes activitats, per a mantindre l'activitat i el creixement econòmic d'un municipi.  
Per un altre costat esta illa ja ha sigut objecte d'anàlisi i estudi en el seu moment i es va concloure que era una illa d'ús residencial i com a tal es va programar en el seu moment.  
Ara simplement es tracta de desenrotllar els plans aprovats, perquè el contrari, no poder-ho desenrotllar, suposaria un crebant econòmic per a l'administració pública ja que es veuria en l'obligació d'indemnitzar els drets edificatoris dels propietaris de les illes.  
  
Per tot allò que s'ha exposat es proposa descartar l'alternativa 0, és a dir, descartem no poder exercir els drets d'edificació dels propietaris de les parcel·les.  
Així doncs, ens centrarem a veure les possibles alternatives per a ordenar l'edificació en l'illa.  
Alternativa 1.  
S'ordenaran amb distint criteri les edificacions d'una parcel·la i d'una altra ja que els aprofitaments urbanístics d'ambdós són molt distints, en el cas de la parcel·la 13 l'edificabilitat és de 2.938 m²t, i en el de la parcel·la 15 l'edificabilitat és de 806 m²t.  
Així doncs, les propostes d'ordenació diferiran com diferixen les seues condicions de partida.  
Com a principal element a destacar juntament amb la parcel·la es troba la carretera N-332, una via molt transitada amb una IMD superior als 25.000 vehicles dia.  
En el cas de la parcel·la 13, per tant, es proposa una primera alternativa on l'edificació se separe el màxim possible d'eixa infraestructura i es localitze un separador verd entre les vivendes i la carretera, de tal forma que l'impacte fònic i visual sobre els habitants de les vivendes es minimitze al màxim.  
Esta ordenació, proposa blocs de dos vivendes adossades de dos altures, amb una parcel·la pròpia, separades per un carrer interior d'accés als garatges que s'ubiquen sota rasant de tal forma que s'allibera el màxim espai per a l'ús i gaudi de les vivendes.  
S'ordenen 5 grups de quatre vivendes, separats per eixe carrer d'accés als garatges que estan en planta soterrani, que totalitzen en total 20 vivendes.  
En el cas de la parcel·la 15 es proposa un sol bloc de forma quadrada on es concentra tota l'edificació en dos plantes de tal forma que tota l'edificació està rodejada per una zona verda comuna a totes.   
  
Alternativa 2.  
Com a alternativa 2 es proposa, en la parcel·la 13, agrupar les vivendes en grups de quatre de tal forma que totes intenten ordenar-se al voltant d'una zona verda comuna, de la proximitat de la qual poden disfrutar totes les vivendes. En total s'ordenen 6 blocs de 4 vivendes, cada un totalitzant 24 vivendes.  
En la parcel·la 15, agrupar l'edificabilitat en dos edificis de la mateixa grandària de tal forma que enfrontats i allunyats un prou de l'altre alberguen els 806 m² de sostre que té assignats la parcel·la.  
Alternativa triada.  
Des del punt de vista ambiental pareix més aconsellable allunyar les vivendes del lloc que produïx un impacte agressiu sobre els ciutadans i, per tant, l'alternativa 1, encara que només s'ordenen 20 vivendes, és la triada enfront de l'alternativa 2, que ordena 24 vivendes, això en el cas de la parcel·la 13.  
En el cas de la parcel·la 15, ocorre alguna cosa pareguda, es preferix deixar el màxim espai lliure per a ús comunitari de tal forma que és preferible la concentració de l'edificació en un sol bloc.  
Per tot el que exposa l'alternativa triada en la identificada com a alternativa 1.  
Possibles efectes sobre el medi ambient  
Realitzat l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'estudi de detall proposat, no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions del règim d'ús i edificació del sòl.  
  
Consultes  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta a les administracions següents:  
  
Consulta Informe Administració consultada  
 13.01.2015 Servici d'Urbanisme. Direcció Territorial d'Alacant.  
  
Conselleria d'Infraestructures, Territori i Medi Ambient.  
04.02.2015 19.02.15 Conselleria d'Infraestructures, Territori i Medi Ambient.  
Sub. Gral. d'Ordenació, Planificació i ATE. Infr. Verda i Paisatge  
  
  
Els informes rebuts juntament amb l'informe ambiental i territorial estratègic es publicaran en la següent pàgina web: http://www.cma.gva.es/eae  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme d'Alacant adjunta el seu informe a la comunicació rebuda el 13 de gener de 2015, i hi manifesta que, des de la visió de les competències urbanístiques d'eixe servici, la modificació proposada no pareix que haja de tindre efecte significatiu sobre el medi ambient.  
Per la seua banda, el Servici d'Infraestructura Verda i Paisatge en el seu informe de 19 de febrer de 2015 conclou que tenint en compte l'objecte i abast de l'estudi proposat és de preveure que este tinga incidència lleu o insignificant en el paisatge susceptible de configuració d'acord amb el planejament vigent, en tant que la proposta no modificarà el caràcter i la percepció, sempre que s'adeqüe als paràmetres d'ordenació fixats.  
No obstant, es comprova que en el Document Inicial Estratègic s'aporta un estudi d'integració paisatgística (redactat d'acord amb l'article 6.4 i l'annex II de la LOTUP), pel qual podria complir el que establix l'article 41 de la LOTUP.  
En última instància, s'afig la consideració que si totes les determinacions de l'estudi de detall afecten l'ordenació detallada, l'informe relatiu a la integració paisatgística, la valoració de les mesures a incorporar correspondrà en última instància a l'òrgan municipal corresponent.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall de l'illa composta per les parcel·les 13 i 15 del pla parcial del sector S-25 avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural i, consultat respecte a això el Servici Territorial d'Urbanisme d'Alacant i la Subdirecció General d'Ordenació, Planificació i Actuacions Territorials Estratègiques, es pot concloure que l'estudi de detall no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa composta per les parcel·les 13 i 15 del pla parcial del sector S-25 del PGOU de Torrevieja, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de l'estudi de detall en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot el que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat l'estudi de detall de l'illa composta per les Parcel·les 13 i 15 del Pla Parcial del Sector S-25 del PGOU de Torrevieja per considerar que no té efectes significatius en el medi ambient.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i perquè tinga els efectes oportuns.  
El que es certifica amb anterioritat a l'aprovació de l'acta corresponent i a reserva dels termes precisos que es deriven, tal com ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
  
ANNEX I  
Imatges i gràfics  
  
  
València, 27 de febrer de 2015.- El secretari de La Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
  
Expedient: 005/0346-AYM.  
Objecte: Estudi de Detall de l'illa 29 del Sector 25 «Aguas Nuevas» del PGOU de Torrevieja.  
Promotor: Ajuntament de Torrevieja.  
Autoritat Substantiva: Comissió Territorial d'Urbanisme d'Alacant i Ajuntament.  
Localització: Torrevieja (Alacant).  
La Comissió Ambiental va adoptar un acord sobre la necessitat de sotmetre a avaluació ambiental estratègica l'estudi de detall de l'illa 29 del Sector 25 »Aguas Nuevas» del PGOU de Torrevieja, en sessió celebrada el 27 de febrer de 2015.  
En data 13 de gener de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica de l'Estudi de Detall de l'illa 29 del Sector 25 »Aguas Nuevas» del PGOU de Torrevieja, acompanyada d'esborrany del dit pla.  
Documentació presentada  
La sol·licitud d'inici, remesa pel Servici d'Urbanisme de la Direcció Territorial d'Alacant de la Conselleria d'Infraestructures, Territori i Medi Ambient, s'acompanya d'esborrany de l'estudi de detall i del document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). Així mateix s'acompanya un Estudi d'Integració Paisatgística.  
La documentació es presenta en format paper i en CD.  
Planejament vigent  
El Pla Parcial i Homologació del Sector 25 «Aguas Nuevas», del Pla General d'Ordenació Urbana de Torrevieja (d'ara en avant PGOU), va ser aprovat mitjançant un acord de la Comissió Territorial d'Urbanisme de data 12 de juny de 2000 i publicat en el Butlletí Oficial de la Província d'Alacant en data 15 de gener de 2001. Posteriorment, amb data 30 de març de 2007 pel Ple de l'Ajuntament s'aprova la modificació del Pla Parcial del Sector 25 «Aguas Nuevas», que va ser publicat en el BOP en data 17 d'abril de 2007.  
Mitjançant un acord de l'Ajuntament Ple de data 29 de febrer de 2008, es va aprovar un primer estudi de detall sobre l'illa 29, promogut per la mercantil Gesitel 2001, SL, que es va publicar en el BOP en data 8 d'abril de 2008.  
El dit estudi de detall va ser al seu torn modificat per un altre estudi de detall l'aprovació del qual es va produir mitjançant un acord de l'Ajuntament Ple en sessió celebrada el dia 27 de desembre de 2013 i el promotor del qual va ser la mercantil Azalea Grupo Inmobiliario, SL, que es va publicar en el BOP en data 6 de febrer de 2014.  
Segons les Normes Urbanístiques del PGOU de Torrevieja, dins del Capítol III, Normes d'Edificació, l'article 81.1 especifica que:  
«L'ordenació singular d'aspectes formals de l'edificació en el sòl urbà que determine la necessitat de desenrotllar tipus no especificats en estes normes, o disposicions tridimensionals de problemes volumètrics no resolts amb caràcter general, exigirà la seua tramitació per mitjà de la redacció d'un estudi de detall.»  
Per la seua banda, la normativa urbanística del pla parcial del sector 25 «Aguas Nuevas», establix, dins de les seues previsions per a la urbanització interior, que:  
«Donada la gran superfície de la majoria de les illes projectades, abans d'edificar-hi s'haurà d'aportar estudi de detall de totes i cada una de les illes projectades en el present pla parcial, per al coneixement i aprovació per l'Ajuntament de Torrevieja.  
  
En els estudis de detall, obligatoris per a totes les illes, es definiran al detall els índexs de sostre assignats a cada tipologia dins de la seua normativa pròpia i dins de l'índex total de sostre o edificabilitat assignada pel pla parcial a cada illa.»  
L'ordenació prevista pel pla parcial del sector 25 «Aguas Nuevas» per a l'illa 29 es troba en la zona denominada Z.R «. Zona Residencial», i està afectada per dos subzones tipològiques diferenciades: zona residencial 2 plantes (AS, AP i AL) i zona residencial 4 plantes (BL i BT).  
  
Segons el pla parcial l'illa té una superfície de 26.328 m², l'índex d'edificabilitat és de 0,619 m²t/m²s i l'edificabilitat total resultant és de 16.299 m². Les condicions edificatòries són les previstes en el PGOU per a les distintes tipologies permeses, AS, AP, AL, BL i BT.  
  
Com s'ha exposat, l'illa compta amb un Estudi de Detall, aprovat pel Ple de l'Ajuntament el 27 de desembre de 2013. Es preveuen en l'estudi de detall vigent l'execució de cinc carrers interiors que recorren les parcel·les 29-3 i 29-4 de nord a sud des del carrer María San Gil Noain fins al carrer César Mateo Cid. En paral·lel als carrers se situen els blocs projectats en cada parcel·la.  
Objecte i justificació  
L'objecte de la present modificació és adaptar l'ordenació prevista en el vigent estudi de detall de l'illa 29 del sector 25 «Aguas Nuevas» del PGOU de Torrevieja, a l'estudi de detall, illa 29 tipologies edificatòries permeses per la normativa urbanística del pla parcial i a les determinacions contingudes en el PGOU de Torrevieja.  
  
L'àmbit de l'estudi de detall el constituïx la totalitat de l'illa 29 del Sector 25 «Aguas Nuevas» del PGOU de Torrevieja de conformitat amb allò que s'ha previst per les Normes Urbanístiques del PGOU de Torrevieja, la normativa urbanística del pla parcial i la Llei 5/2014, de 25 de juliol, de la Generalitat d'Ordenació del Territori, Urbanisme i Paisatge, de la Comunitat Valenciana (d'ara en avant, LOTUP).   
L'illa 29, de forma trapezoïdal, té una superfície de 26.328 m² i la topografia és sensiblement horitzontal. Es localitza al sud-est del sector 25 «Aguas Nuevas» i es troba delimitada per quatre carrers totalment urbanitzats i que disposen de tots els servicis urbanístics. La delimitació es correspon: al nord amb el carrer María San Gil Noain; al sud amb el carrer César Mateo Cid; a l'est amb l'avinguda de les Corts Valencianes i a l'oest amb el carrer Maite Pagazaurtundua Ruiz.  
L'illa 29 es troba dividida al seu torn en quatre parcel·les i identificades com a: P29.1, P29.2, P29.3 i P29.4A i P.29.4B. Les parcel·les P29.1 i P29.2, ubicades al nord de l'illa 29 i que confronten amb el carrer Maite Pagazaurtundua Ruiz, es troben totalment edificades, per la qual cosa queden fora de la present proposta d'ordenació volumètrica, igual que la parcel·la 29-3 que disposa de llicència d'obres.  
  
La superfície total de l'illa 29 és de 26.328 m², amb el següent desglossament per a cada una de les parcel·les:  
Parcel·la 29.1.  
Superfície bruta: 3.200 m².  
Edificabilitat: 1.980 m².  
Tipologia: unifamiliar adossada i apariada.  
Parcel·la 29.2.  
Superfície bruta: 3.242 m².  
Edificabilitat: 2.012 m².  
Tipologia: unifamiliar adossada i apariada.  
Parcel·la 29.3.  
Superfície bruta: 5.000 m².  
Edificabilitat: 3.095 m².  
Tipologia: agrupació lliure (AL), altura màxima dos plantes (PB+1). Es preveu la construcció de nou (9) blocs compostos per dos vivendes unifamiliars adossades cada un d'ells.  
Parcel·la 29.4.A.  
Superfície bruta: 7.442 m².  
Edificabilitat: 4.605,73 m².  
Tipologia: agrupació lliure (AL), altura màxima dos plantes (PB+1). Es preveu la construcció de dotze (12) blocs compostos per dos vivendes unifamiliars adossades cada un d'ells.  
Parcel·la 29.4 b  
Superfície bruta: 7.444 m².  
Edificabilitat: 4.606,97 m².  
Tipologia: agrupació lliure (AL), altura màxima dos plantes (PB+1). Es preveu la construcció de tretze (13) blocs compostos per dos vivendes unifamiliars adossades cada un d'ells.  
Per mitjà de la present proposta de modificació de l'estudi de detall, es pretén reordenar la volumetria existent en les parcel·les actualment denominades 29.4A i 29.4.B, que ara passen a agrupar-se en una única parcel·la denominada 29.4 amb una superfície de 14.886 m². Per a això, està prevista la creació de nous vials interiors i d'un espai comunitari amb una superfície de 4.465,80 m², vinculada a les noves edificacions.  
  
La present modificació no afectarà les parcel·les 29.1, 29.2 i 29.3 per trobar-se totalment edificades o en curs d'edificació i comptar amb llicència concedida (Parcel·la 29.3).  
La tipologia edificatòria prevista per a la nova parcel·la és la d'aïllada apariada (AP) i la d'agrupació lliure (AL), hi està prevista la construcció d'un total de 92 noves vivendes amb una edificabilitat total de 9.212,70 m²/t. S'hi diferencien dos zones segona la tipologia, una localitzada en la zona sud-oest de la parcel·la i més pròxima al carrer Maite Pagazaurtundua Ruiz, en la qual es preveu l'edificació de 32 vivendes amb tipologia AL, mentres que la segona zona comprendria la resta de la parcel·la i en la qual està prevista l'edificació de 60 vivendes amb tipologia AL també, distribuïdes en tres agrupacions de 20 vivendes cada una i separades per nous vials interiors d'entrada i eixida, amb uns amples d'entre 7,10 m'i 8,80 m, que facilitaran la distribució interior de les noves parcel·les i connectaran amb els carrer María San Gil Noain i el carrer César Mateo Cid. El total de les vivendes previstes comporta la creació de 101 places d'aparcament.  
  
Quant a les tipologies edificatòries previstes es mantenen les ja existents en l'anterior estudi de detall. Per referència a l'article 0.9.3.1.Zona residencial dos plantes (AS, AP i AL) de la Normativa Urbanística del Pla Parcial i de la seua última modificació l'any 2007 (BOP 17-4-2007) la definició de les quals, i corresponent a les tipologies AP i AL, seria la que a continuació es definix:  
«3.7.0.1. Zona residencial dos plantes (AP i AL).  
Tipologia d'edificació. Aïllada apariada: associació de dos (2) mòduls elementals adossats, formant una sola unitat constructiva sobre una mateixa parcel·la indivisa.  
Tipologia de l'edificació. Agrupació lliure: agrupació semicompacta de mòduls elementals, adossats totalment o parcialment, formant unitat de projecte sobre parcel·la indivisa. Exigix normalment mòduls amb pati jardí i resulta adequada sobre topografies de pendent suau. Podran privatitzar-se les parcel·les individuals fins a un 70 % de la superfície vinculada a l'edifici, per mitjà de separacions físiques en prolongació de les mitgeres o tancaments si és el cas, mantenint la resta del terreny en comú.  
La composició urbanística del conjunt haurà de preveure garatges perifèrics i estudiar la circulació de vianants per a evitar recorreguts màxims de 40 m lineals des de cada mòdul al seu aparcament.  
Les façanes enfrontades hauran de disposar d'una distància mínima de 8 m entre si que permeten sempre un pas per a vehicles i persones d'ample 3,00 m.  
Parcel·la mínima: per a AP de 800 m². Per a AL de 400 m².  
Índex de sostre: segons el quadre d'edificabilitats del Pla Parcial referit a cada illa per combinació de les tipologies i per tant edificabilitats arreplegades en l'article 4.3.E.  
Ocupació màxima: per a AP i AL 40 % d'ocupació màxima.  
Reculades: les edificacions guardaran unes reculades mínimes de 3 m. a façana i llindes.  
Altura de l'edificació: l'altura màxima d'edificació serà de 2 plantes, P. Baixa+1 (7,00 m).»  
En atenció a l'anterior, el detall de la nova proposta d'ordenació de la Parcel·la 29.4 quedaria com a continuació es detalla:  
  
Superfície 14.886 m²  
Edificabilitat màxima: 9.212,70 m²  
Ocupació màxima: 40 %  
Altura: 2 plantes (PB+1) (7 m)  
Reculades: 3 m a façanes i llindes  
Vivendes: 92 vivendes  
Espais comunitaris: 4.465,80 m²  
Places d'aparcament: 101 unitats  
  
  
Justificació  
Amb la present modificació, es pretén donar una nova solució volumètrica i d'ordenació a la nova Parcel·la 29.4, que suposarà la creació d'uns nous vials interiors més amples i que facilitaran l'accés tant a les noves parcel·les, com a la nova zona d'espai comunitari. Esta nova zona comunitària suposa una solució innovadora que trencarà amb les anteriors propostes d'ordenació, i que allibera físicament i visualment l'illa d'elements constructius.  
Amb les noves propostes de tipologia (AP-AL) es pretén acabar d'edificar la resta de l'illa 29 per mitjà de la construcció de vivendes amb una mateixa altura (PB+1), evitant blocs de diferents altures, la qual cosa indubtablement afavorirà la seua integració visual.  
El disseny de les vivendes en un únic volum, que albergarà fins a quatre unitats, genera un major aprofitament del sòl en benefici dels futurs habitants, compactant l'illa però al mateix temps generant un major espai a l'interior lliure d'edificació.  
Amb esta nova proposta d'ordenació s'oferix una alternativa diferent fins a les ara plantejades, amb una millor distribució dels espais que resten per edificar, generant una nova zona d'ús comunitari i facilitant la distribució interior de l'illa per mitjà d'uns vials més amples.  
  
Possibles efectes sobre el medi ambient  
Realitzat l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desplegament de l'estudi de detall proposat no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions del règim d'ús i edificació del sòl.  
  
Consultes  
Per part d'esta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta a les administracions següents:  
Consulta Informe Administració Consultada  
 13.01.2015 Servici d'Urbanisme. Direcció Territorial d'Alacant.  
  
Conselleria d'Infraestructures, Territori i Medi Ambient.  
04.02.2015 19.02.2015 Conselleria d'Infraestructures, Territori i Medi Ambient.  
Subd. Gral. d'Ordenació, Planificació i ATE. Infr. Verda i Paisatge  
  
  
Els informes rebuts juntament amb l'informe ambiental i territorial estratègic es publicaran en la següent pàgina web: http://www.cma.gva.es/eae  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les Administracions Públiques afectades a les quals es referixen els articles 48.d i 51.1 de la LOTUP.  
El Servici Territorial d'Urbanisme d'Alacant adjunta el seu informe a la comunicació rebuda el 13 de gener de 2015, i manifesta que, des de la visió de les competències urbanístiques d'eixe servici, la modificació proposada no pareix que haja de tindre efecte significatiu sobre el medi ambient.  
Per la seua banda que el Servici d'Infraestructura Verda i Paisatge en el seu informe de 19.02.2015 conclou que tenint en compte l'objecte i abast de l'estudi proposat, és de preveure que este tinga incidència lleu o insignificant en el paisatge susceptible de configuració d'acord amb el planejament vigent, en tant que la proposta no en modificarà el caràcter i la percepció, sempre que s'adeqüe als paràmetres d'ordenació fixats.  
  
No obstant es comprova que en el document inicial estratègic s'aporta un estudi d'integració paisatgística (redactat d'acord amb l'article 6.4 i l'annex II de la LOTUP), i per això podria complir el que establix l'article 41 de la LOTUP.  
En última instància, s'afig la consideració que si totes les determinacions de l'estudi de detall afecten l'ordenació detallada, l'informe relatiu a la integració paisatgística, la valoració de les mesures a incorporar-hi correspondrà en última instància a l'òrgan municipal corresponent.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/ 42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall de l'illa 29 del sector 25 «Aguas Nuevas» del PGOU de Torrevieja avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural i, consultat sobre això el Servici Territorial d'Urbanisme d'Alacant i la Subdirecció General d'Ordenació, Planificació i Actuacions Territorials Estratègiques, es pot concloure que l'estudi de detall no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa 29 del Sector 25 »Aguas Nuevas» del PGOU de Torrevieja, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del dit estudi de detall en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot el que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat de l'estudi de detall de l'illa 29 del Sector 25 »Aguas Nuevas» del PGOU de Torrevieja per considerar que no té efectes significatius en el medi ambient.  
Notificar als interessats que, contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i perquè tinga els efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
  
ANNEX I  
Imatges i gràfics  
  
València, 27 de febrer de 2015.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
  
Expedient: 006-2015-EAE.  
Títol: Pla Parcial Sector C del PGOU de Benifairó de la Valldigna.  
  
Promotor: Ajuntament de Benifairó de la Valldigna.  
Autoritat substantiva: Ajuntament de Benifairó de la Valldigna.  
Localització: Benifairó de la Valldigna (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica el pla parcial sector C del PGOU de Benifairó de la Valldigna, en sessió celebrada el 27 de febrer de 2015.  
En data 14 de gener de 2015 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial una sol·licitud d'inici de l'avaluació ambiental i territorial estratègica del pla parcial sector C del PGOU del municipi de Benifairó de la Valldigna (València), acompanyada d'esborrany del pla parcial sector C (R-C).  
Documentació presentada  
El Servici Territorial d'Urbanisme de València, remet al Servici d'Avaluació Ambiental Estratègica la documentació relativa al Pla Parcial Sector C del PGOU del municipi de Benifairó de la Valldigna (València), consistent en un esborrany del pla parcial i un document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en format digital i en paper.  
Planejament vigent  
El planejament municipal vigent consistix en un pla general d'ordenació urbana aprovat definitivament per la Comissió Territorial d'Urbanisme el 4 d'agost de 2005 (BOP núm. 15 de 18.01.2006). El PGOU va ser sotmés a avaluació ambiental i va obtindre la declaració d'impacte ambiental en data 7 de novembre de 2002 (expedient 353-2001-AIA).  
  
Pla parcial sector C (R-C): objecte, justificació i àmbit  
Objecte. Segons la documentació aportada, el pla parcial té un doble objectiu:  
1. Establir l'ordenació detallada de l'àmbit del sector residencial C (R-C) del PGOU, ja que esta únicament establia una ordenació a títol orientatiu.  
2. Subdividir el Sector C en dos unitats d'execució: RC-1 i RC-2.  
  
Justificació. Segons la documentació aportada, el pla parcial pretén ordenar l'àmbit del sector C dotant-lo d'un disseny coherent que facilite la connexió de forma homogènia amb la resta del nucli urbà, mantenint intacta l'ordenació estructural del sector.  
D'altra banda, una vegada establida l'ordenació detallada del sector, es proposa la subdivisió de la unitat d'execució única del sector prevista pel planejament vigent, en dos subunitats d'execució, a fi d'anticipar la gestió d'una d'elles, amb la finalitat de completar els trams de vials que connecten perimetralment i directament amb el mateix nucli urbà.  
  
Àmbit. El sector C se situa al sud-oest del nucli urbà de Benifairó de la Valldigna, té un superfície computable de 53.239 m²; configuren els límits interiors del sector, el mateix nucli urbà, i els límits exteriors sòl no urbanitzable destinat a cultius de regadiu. El perímetre exterior del sector està definit per un vial de vora que confina tot el teixit urbà i urbanitzable.  
  
Estat actual  
  
  
Nova ordenació detallada i subdivisió en 2 UE  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament del pla parcial proposat, no presenta afeccions sobre el medi ambient, únicament afecta el sòl urbanitzable del municipi, i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les Administracions Públiques afectades.  
  
El Servici Territorial d'Urbanisme de València, en l'ofici de remissió de sol·licitud d'inici del procediment simplificat d'avaluació ambiental, de data 9 de gener de 2015, envia el seu informe sobre això.  
  
  
Data de consulta Data d'informe Administració pública consultada  
02.02.2015 20.02.7859 XX d'Ordenació, Planificació i ATE. Servici d'Infraes. Verda i Paisatge  
02.02.2015 26.02.8926 TE d'Ordenació, Planificació i ATE. Servici d'Ordenació del Territori  
- 28.01.2015 Servici Territorial d'Urbanisme  
  
  
El contingut íntegre dels informes es podrà consultar en el lloc web: en www.cma.gva.es/eae.  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les Administracions Públiques afectades a les quals es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe en data 9 de gener de 2015, en què manifesta que, des de la visió de les competències urbanístiques d'eixe servici, la modificació ara proposta no pareix que haja de tindre efecte significatiu sobre el medi ambient.  
  
El 20 de febrer de 2015 el Servici d'Infraestructura Verda i Paisatge emet un informe en què indica que: «Tenint en compte l'objecte i abast del pla proposat, és de preveure que este tinga una incidència lleu o insignificant en el paisatge... Quant a la seqüència de desenrotllament de les dos unitats d'execució previstes, esta pareix coherent amb el manteniment de la configuració paisatgística del nucli.... Al parer d'este servici no seria necessària l'elaboració d'un estudi d'integració paisatgística dels previstos en l'article 40 de la LOTUP».  
  
El 26 de febrer de 2015 el Servici d'Ordenació del Territori emet un informe en què indica que: «l'actuació proposada no està afectada per risc d'inundació».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que el pla parcial avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos; es pot concloure que el pla parcial no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb tot el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla Parcial Sector C del PGOU del municipi de Benifairó de la Valldigna, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del Pla Parcial Sector C d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del pla parcial sector C en el termini màxim de quatre anys des de la publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada del pla parcial.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot el que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat el Pla Parcial Sector C del PGOU de Benifairó de la Valldigna per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i perquè tinga els efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 27 de febrer de 2015.- El secretari de La Comissió d'Avaluació Ambiental: José del Valle Arocas.»  
  
València, 10 de març de 2015.- El director general d'Avaluació Ambiental i Territorial: Juan Giner Corell.